吳光正

吳光正，上海出世，香港商人，船王包玉剛第二女婿，九龍倉集團主席，前任香港貿易發展局主席、中國全國政協常委，同時亦係吳宗權嘅老頭。

生平
吳光正阿爸吳紹麟係曾經喺德國留學嘅建築學博士。吳光正5歲時隨父母定居香港，之後曾經到美國留學，主修物理同數學，攞到俄亥俄州辛辛那提大學學士，再喺哥倫比亞大學商學院攞到工商管理碩士學位。畢業後試過喺紐約同埋香港嘅美國大通銀行任職，1973年同船王包玉剛嘅次女包陪容結婚，1975年喺包玉剛旗下嘅環球船運集團做董事。1981年包玉剛成功喺英資怡和洋行手中收購九龍倉集團嘅控制權，包玉剛逝世後，吳光正喺1986年到1994年期間做九龍倉集團主席，其後曾經辭去主席職務，由李唯仁接替；2002年4月1號做番主席。1986年到1996年期間亦做過會德豐集團主席。

1996年，吳光正曾經參加首屆香港特區行政長官選舉，重辭晒所有上市公司嘅職務。但最後喺香港特首選舉入面落敗，俾董建華贏咗。吳光正已經表示唔想再角逐特首職務。

股東
2011年3月1號，吳光正家族以私人名義買入Ferragamo母公司 SalvatoreFerragamo Italia Spa 8%股權。

2012年9月12號，吳光正家族以私人名義買入龍湖地產5.04%股權，成為公司第二大股東。喺12月6號再度增持，以每股均價15.203元，買入45萬股，涉資共684.13萬元，持股比例由5.99%增至6%。

2012年11月8號，吳光正家族透過哥連頓證券持有新鴻基地產1.84%股權。

吳光正依家持有會德豐60.01%股權。

個人榮譽

勳銜 
 太平紳士
 金紫荊星章
 大紫荊勳章

榮譽博士 
 香港中文大學榮譽社會科學博士
 香港理工大學榮譽工商管理博士
 香港城市大學榮譽工商管理學博士

攷

香港生意人
九龍倉集團
會德豐
類:香港城市大學榮譽博士
類:香港理工大學榮譽博士
類:香港中文大學榮譽博士
上海人
吳氏